Exerciţiu

Accentuaţi corect: sufficientia, unaquaeque, sinister

Sufficientia

Suf-fi-ci-en-ti-a

Penultima silabă este -ti-. Vocala -i- este scurtă, deoarece este urmată de o altă silabă. Rezultă că silaba -ti- este scurtă. Atunci accentul se pune pe antepenultima silabă, adică pe -en-.

Unaquaeque

u-na-quae-que = fiecare (gen feminin)

Qu nu se despart niciodată. De fapt -u- este un suport vocalic pentru q, nu este o vocală propriu-zisă.

Ae este diftong și nu se desparte în silabe.

Penultima silabă este -quae- care conține diftongul -ae-. Diftongii latinești sunt lungi. Rezultă că silaba -quae- este lungă și se accentuează.

Sinister = stâng

Si-nis-ter

Silaba -nis- este lungă, deoarece -i- este lungă (este urmată de un grup de consoane). Rezultă că accentul stă pe -nis-.

**Noţiuni de morfologie**

În limba latină există nouă **părţi de vorbire**: substantiv, adjectiv, pronume, verb, adverb, numeral, prepoziţie, conjuncţie, interjecţie. Latina nu are articol, aşadar *amicus* se poate traduce „un prieten” sau „prietenul”, în funcţie de context.

Substantivul, adjectivul, pronumele, numeralul sunt părți de vorbire care *se declină*. Adică își modifică *forma* în funcție de cazul gramatical.

Declinarea vine din lat. *declinatio*, care înseamnă „alunecare”, deci cuvântul „alunecă” de la un caz, la altul. Cuvântul caz vine tot din latină. *Casus* înseamnă „cădere”, deci este aceeași idee a trecerii pe verticală, de la un caz, la altul a cuvântului.

Cuvintele care se declină poate denumirea generică de *nume.* De aici apelativul *nominal* (părți de vorbire nominale, flexiune nominală, forme nominale etc = părți de vorbire, flexiune, forme care implină declinarea).

Limba latină are şase **cazuri**:

1. Nominativul: Cazul subiectului, al atributului adjectival şi al numelui predicativ. Întrebare: *cine?* Pater est medicus.
2. Genitivul: Cazul atributului genitival. Întrebări: *a, al, ai, ale cui?* Filius patris
3. Dativul: cazul complementului indirect. Întrebare: *cui?* Do patri librum.
4. Acuzativul: Cazul complementului direct sau cazul cerut de o serie de prepoziţii. Întrebări*: pe cine?; ce?* Video patrem.
5. Ablativul: Cazul complementului circumstanţial (de loc, de timp, de mod, de relaţie, de agent, sociativ etc.). Este specific limbii latine. Întrebări: *unde?; când?; cum?; în ce privinţă?; de cine/ce?; prin cine/ce?; cu cine/ce?; de la cine/ce?* etc.

Laudor a patre. = Sunt lăudat(ă) de tata.

1. Vocativul: Cazul interpelării directe, fără funcţie sintactică. Pater, quando venis? = Tată, când vii?

**Declinarea substantivală**

Declinarea reprezintă procedeul de trecere a unui nume (substantiv, adjectiv, pronume, numeral) la toate cazurile.

Substantivele se clasifică în cinci clase flexionare sau în cinci declinări. Un substantiv este dat în dicționar în două forme, prima este forma de nominativ, iar a doua este forma de genitiv: casa, casae; pater, patris; filius, filii. Forma de genitiv servește la identificarea declinării. Terminația de la genitiv singular indică declinarea.

Acestea sunt recognoscibile după terminaţia de la G.sg. Forma de G.sg. este cea de-a doua formă nominală pe care o oferă dicţionarul. Ex.: *silva, -ae= silva, silvae; amicus, -i= amicus, amici.*

Aşadar, există cinci terminaţii de G.sg., câte una pentru fiecare declinare:

1. G.sg. - AE: casa, casae; filia, filiae; silva, silvae
2. G.sg. – I: lupus, lupi; filius, filii; magister, magistri.
3. G.sg. – IS: civis, civis (cetăţean); origo, originis; crux, crucis; pax, pacis
4. G.sg. – US: fructus, fructus; manus, manus; cornu, cornus
5. G.sg. – EI: dies, diei (zi); spes, spei; fides, fidei

Casa, casae, rezultă cas-ae. Tema este cas-.

Silva, silv~~ae~~ tema este silv-

Magister, magistr~~i~~ tema este magistr-

Origo, origin~~is~~ Tema este origin-

Prin îndepărtarea terminaţiei de G.sg., se obţine **TEMA** substantivului. Ex. *silva, silvae* – tema *silv-*; *magister, magistri* – tema *magistr-*; *homo, hominis* – tema *homin-.* Această temă rămâne neschimbată pe tot parcursul declinării; ei i se adaugă celelalte terminaţii cazuale.

**Declinarea I**

Declinarea I cuprinde substantivele care au la N.sg. terminaţia -*ă* şi la G.sg. terminaţia *–ae.*

Cele mai multe dintre acestea sunt de genul feminin: *aqua, barba, columna, disciplina, invidia, silva, victoria* etc. Sunt de genul masculin numele de bărbaţi: *Caligula, Catilina, Seneca*; numele de ape: *Garumna* (Garonne), *Sequana* (Sena); numele de popoare: *Geta* (get), *Persa* (pers)[[1]](#footnote-1); numele de ocupaţii considerate bărbăteşti: *agricola* (agricultor), *nauta* (marinar), *poeta* (poet), *scriba* (scrib, secretar); substantivul *incola* (locuitor). Nu există substantive neutre.

Terminaţile cazuale:

Singular Plural

N.V. – ă N.V. - ae

G. – ae G. - ārum

D. – ae D. - is

Ac. – am Ac. - as

Abl. – ā Abl. -is

Exemplu:

NV victori**ă** victori **ae**

G victori **ae** victori **ārum**

D victori **ae** victori **is**[[2]](#footnote-2)

Ac victori **am** victori **as**

Abl victori **ā** victori **is**

**Sg Scribă, G. scrib ae, D. scribae, Ac. scribam, Abl. scribā**

**Pl. scribae, G. scribarum, D. scribis, Ac. scribas, Abl. scribis**

**Declinarea a II-a**

Declinarea a doua cuprinde substantive de toate genurile, îndeosebi masculine şi neutre. Toate se recunosc după terminaţia *–i*, de la G.sg.

N.sg.: - *-us* (masc. şi fem.): - *-us*: *lupus, fagus*

\ *-er, -ir* (masc.): *ager* (ogor), *vir* (bărbat)

\ *- um* (neutre): *bellum* (război)

Sunt feminine toate denumirile de arbori: *fagus, prunus, ulmus* etc; unele toponime: *Aegyptus, Corinthus.*

Masculinele și femininele se declină LA FEL la toate declinările.

Neutrele se declină separat.

Terminaţiile cazuale la masculine şi feminine: Neutre Singular Plural | Sing. Plural

N -us, -er, -ir -i | NAcV[[3]](#footnote-3) -um **-a**

G -i -ōrum | G -i -ōrum

D -ō -is | DAbl -o -is

Ac -um -os |

Abl -ō -is |

V -e/-i/ca N -i |

Observaţii:

1. Au vocativul în *–e* substantivele terminate la N.sg. în *–us*.

Ex. N. amicus – V. amice

Petrus - Petre, fagus – fage, Paulus - Paule

1. Au vocativul în *–i* substantivele proprii terminate la N.sg. în *–ius* şi substantivul *filius.* Adică de fapt, forma de vocativ singular este identică cu tema cuvântului.

Filius, filii – tema este fili-

Ex. N. filius – V. fili

Lucius – Luci, Ovidius – Ovidi, Cornelius - Corneli

1. Substantivele terminate la N.sg. în *–er, -ir, -um* au N=V.

Magister NV; puer NV; vir NV; bellum NV

Doar la declinarea a II-a singular, vocativul are forme distincte. In rest, el este identic cu nominativul la sg si la plural.

Exemplu

Singular Plural

N amic**us** ag**er** v**ir** amic**i**  agr**i** vir**i**

G amic**i** agr**i**[[4]](#footnote-4) vir**i** amic**ōrum** agr**ōrum** vir**ōrum**

D amic**ō** agr**ō** vir**ō** amic**is** agr**is** vir**is**

Ac amic**um** agr**um** vir**um** amic**os** agr**os** vir**os**

Ab amic**ō** agr**ō** vir**ō** amic**is**  agr**is** vir**is**

V amic**e** ag**er** v**ir** amic**i**  agr**i** vir**i**

N.Ac.V. bell**um** bell**a**

G. **belli**  bell**ōrum**

D.Abl. bell**ō** bell**is**

Liber, libri (carte) *masc.* Care este forma de D. sg? libr+o = libro

Poeta, poetae (poet) *masc.* Care este forma de G. pl? poet+arum = poetarum

Oppidum, oppidi (cetățuie) *neutru.* Care este forma de Ac. pl? oppida. Oppida este formă comună pentru NAcV plural

**Temă pentru data viitoare**

Declinați la singular și la plural

Sufficientia, sufficientiae = îndestulare

Filius, filii = fiu

Templum, templi = templu

Liber, libri = carte

**...................................................**

1. În limba latină, numele de popoare se scriu cu majusculă. Ex.: *Graecus, Romanus, Dacus*. [↑](#footnote-ref-1)
2. Atenţie: Tema este *victori-.* [↑](#footnote-ref-2)
3. Regula neutrelor (la toate declinările și numerele): nominativ = acuzativ = vocativ. Adică trei cazuri sunt identice. [↑](#footnote-ref-3)
4. Atenţie: Tema este *agr-.* [↑](#footnote-ref-4)